  Виталий Пронин    1892-тӥ арын Вятка губерниысь Малмыж уездысь Вуж Мултан черкогуртысь крестьянъёс янгыше уськытэмын вал, адямиез курбон вайизы шуыса.6-тӥ-7-тӥ куарусёнэ шаерамы ортчоз Мултан ужлы сӥзем конференция. Та кӧшкемыт уж йылпумъяськем дырысен ортчиз ни 120 ар.2 нунал ӵоже конференцие пыриськозы быдэс Россиысь 150 пала тодосчиос, дышетӥсьёс, музейын ужасьёс, дышетскисьёс.Конференция кутскоз 6-тӥ куарусёнэ Ижысь Эшъяськон юртын. Докладъёссэс лыдӟозы Ижысь, Глазовысь, Санкт-Петербургысь тодосчиос. Соос сӥземын шаертодонлы, историлы, этнопедагогикалы, калык кусыпъёслы. Россиысь наукаосъя академилэн Санкт-Петербургысь библиотекаяз ужась  В. Клишева вералоз  18-тћ даурысь киын лэсьтэм картаос сярысь. Соосъя адӟыны луэ, кызьы Кама но Ватка котырысь музъемъёсты адями ужаз кутћз, кытынгес улћз.Конференцие пыриськисьёс мукет нуналаз потозы Кизнер ёросэ. Соос вуылозы В. Короленко нимо музее но Короленко черкогуртысь Успенья черке. Кизнерысь культурая юртын Удмурт театрысь артистъёс пуктозы М. Петровлэн «Вуж Мултан» романэзъя спектакль.Тодады вайытом: 1892-тӥ арын Вятка губерниысь Малмыж уездысь Вуж Мултан черкогуртысь крестьянъёс янгыше уськытэмын вал, адямиез курбон вайизы шуыса. Удмуртъёс понна дурбасьтӥзы тодмо ӟуч писатель В. Короленко, юристъёс А. Кони, Н. Карабчевский. Соос, югдурез пыр-поч эскерыса, судэз шонер сюрес вылэ поттӥзы: удмуртъёс пытсэт сьӧрысь мозмытэмын вал."Удмурт дунне" Теги: удмуртлык  